sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2019-08-07)

Oʻzbekiston Respublikasi Vazirlar Mahkamasining “Qimmatli qogʻozlar ikkilamchi bozorini yanada rivojlantirish chora-tadbirlari toʻgʻrisida” 2003-yil 29-apreldagi 196-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi oʻzining idoraviy normativ hujjatlarini mazkur qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Oʻzbekiston Respublikasi Vazirlar Mahkamasining “Toshkent” respublika fond birjasining samarali faoliyat koʻrsatishini taʼminlash va qiymatli qogʻozlar bozori infrastrukturasini rivojlantirish chora-tadbirlari toʻgʻrisida” 1994-yil 8-iyundagi 285-son qarorida: b) qarorga 2-ilovada: 5-band quyidagi mazmundagi xatboshi bilan toʻldirilsin: “Ochiq turdagi aksiyadorlik jamiyatlarining aksiyalarini sotib olish-sotish boʻyicha ikkilamchi bozordagi bitishuvlar faqat qimmatli qogʻozlarning birja bozorlari va uyushgan birjadan tashqari bozorlarda amalga oshiriladi, aksiyadorlik jamiyatlari tomonidan oʻz aksiyalarini sotib olish boʻyicha uyushmagan birjadan tashqari bozorlarda tuzilishi mumkin boʻlgan bitishuvlar bundan mustasno”; 18-bandda: “qiymatli qogʻozlar bilan ish olib borish” soʻzlari “qimmatli qogʻozlar bozorida kasbiy faoliyatni amalga oshirish” soʻzlari bilan almashtirilsin”; quyidagi mazmundagi ikkinchi xatboshi bilan toʻldirilsin: “Qimmatli qogʻozlarning birja va birjadan tashqari savdosi tashkilotchilari savdo maydonchalarida faqat qimmatli qogʻozlar va ularning hosilalarini sotib olish-sotish boʻyicha bitishuvlar amalga oshirilishi va roʻyxatdan oʻtkazilishi mumkin”.
ICHKI BOZORNI YOGʻOCH-TAXTA MATERIALLARI BILAN TOʻLDIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2019-09-30)

Uy-joy qurilishini kengaytirish uchun shart-sharoitlar yaratish, aholi va respublika korxonalarining yogʻoch-taxta materiallariga va yogʻochga boʻlgan ehtiyojini taʼminlash, ichki isteʼmol bozorini ular bilan toʻldirish maqsadida Vazirlar Mahkamasi qaror qiladi: 1. Yuridik shaxslar ilovaga muvofiq chetdan keltiriladigan yogʻoch-taxta materiallari va yogʻoch uchun import bojxona boji toʻlashdan ozod qilinsin. 2. Oʻzbekiston Respublikasi Davlat bojxona qoʻmitasi respublikaga yogʻoch-taxta materiallari va yogʻoch olib kelishning belgilangan tartibiga yuridik shaxslar tomonidan qatʼiy rioya qilinishi, bojxona rasmiylashtiruvining va bojxona toʻlovlari undirishning toʻgʻri amalga oshirilishi ustidan nazoratni taʼminlasin. 3. Oʻzbekiston Respublikasi Adliya vazirligi Moliya vazirligi, Davlat bojxona qoʻmitasi hamda boshqa manfaatdor vazirliklar va idoralar bilan birgalikda: oʻn kun muddatda Vazirlar Mahkamasiga amaldagi qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida takliflar kiritsin; ikki hafta muddatda idoraviy normativ hujjatlarni mazkur qaror talablariga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T.Sultonov zimmasiga yuklansin. Tovarning nomi TIF TNkodi‎ 1. Ishlov berilmagan, shilingan yoki shilinmagan, xomaki bruslangan yoki bruslanmagan yogʻoch-taxta materiallari‎ 4403‎ 3. Uzunasiga arralangan yoki yorilgan, randalangan yoki poʻsti olingan, yoʻnilgan yoki yoʻnilmagan, silliqlangan yoki silliqlanmagan 6 millimetrdan ortiq yoʻgʻonlikdagi shipga biriktirilgan yoki biriktirilmagan yogʻoch-taxta materiallari‎ 4407‎ 4. Yelimlangan fanera uchun bir qatlamli fanera va bir qavatli yupqa fanera uchun listlar (yelimlangan yoki yelimlanmagan) hamda uzunasiga arralangan, qismlarga kesilgan yoki poʻsti olingan, randalangan yoki randalanmagan, silliqlangan yoki silliqlanmagan, 6 millimetrdan ortiq yoʻgʻonlikdagi shipga biriktirilgan yoki biriktirilmagan yogʻoch ‎ 4408‎ 7. Yogʻochdan tayyorlangan yogʻoch-tolali plitalar yoki qatron yoki organik moddalar qoʻshilgan yoki qoʻshilmagan yogʻochsimon boshqa materiallar‎ 4411‎ 8. Yelimlanadigan fanera, fanera holiga keltirilgan panellar va qatlamli yogʻochdan shunga oʻxshash materiallar‎ 4412‎ 9. Blok, plita, brus yoki bir qolipdagi (buyum) shakllardagi presslangan yogʻoch‎ 4413‎
OʻZBEKISTON RESPUBLIKASI PREZIDENTINING BAʼZI FARMONLARIGA QOʻShIMChALAR KIRITISh TOʻGʻRISIDA
(decree, 2021-09-15)

Oʻzbekiston Respublikasi Prezidentining quyidagi farmonlariga qoʻshimchalar kiritilsin: 1. “Xalq xoʻjaligida hisob-kitoblar oʻz vaqtida oʻtkazilishi uchun korxona va tashkilotlar rahbarlarining masʼuliyatini oshirish borasidagi chora-tadbirlar toʻgʻrisida” Oʻzbekiston Respublikasi Prezidentining 1995-yil 12-maydagi PF-1154-son Farmonida: 2-bandning birinchi xatboshi oxiridagi “hisoblansin” soʻzidan keyin vergul qoʻyilib, “qonunchilikda belgilangan hollar bundan mustasno.” degan soʻzlar qoʻshilsin.
OʻZBEKISTON RESPUBLIKASI MARKAZIY BANKI BOShQARUVINING 2000-YIL 5 IYuLDAGI 12/1-SON QARORI BILAN TASDIQLANGAN “OʻZBEKISTON RESPUBLIKASI MARKAZIY BANKI TOMONIDAN JISMONIY ShAXSLAR — REZIDENTLARGA NAQD XORIJIY VALYUTANI RESPUBLIKA HUDUDIDAN TAShQARIGA OLIB ChIQIShGA RUXSATNOMALAR BERISh TARTIBI TOʻGʻRISIDA”GI NIZOMNING YaNGI TAHRIRINI TASDIQLASh TOʻGʻRISIDA
(resolution, 2015-06-08)

Oʻzbekiston Respublikasi Vazirlar Mahkamasining 2000-yil 30-iyundagi № 250-sonli “Valyuta bozorini yanada takomillashtirish va valyuta almashtirish operatsiyalarini kengaytirishga doir chora-tadbirlar toʻgʻrisida”gi qarori ijrosini bajarish maqsadida, Oʻzbekiston Respublikasi Markaziy banki tomonidan rezident jismoniy shaxslarga 5000 AQSh dollariga teng miqdordan oshuvchi naqd xorijiy valyutani respublika hududidan tashqariga olib chiqishga ruxsatnomalar berish tartibi ishlab chiqilgan va mazkur meʼyoriy hujjat Oʻzbekiston Respublikasi Adliya vazirligiga davlat roʻyxatidan oʻtkazish uchun taqdim etilgan. Adliya vazirligining ushbu meʼyoriy hujjatga tegishli oʻzgartirishlar kiritish boʻyicha taklifini inobatga olib, Markaziy bank Boshqaruvi qaror qiladi: 1. “Oʻzbekiston Respublikasi Markaziy banki tomonidan jismoniy shaxslar — rezidentlarga naqd xorijiy valyutani mamlakat hududidan tashqariga olib chiqishga ruxsatnomalar berish tartibi toʻgʻrisida”gi Nizom* (Yangi tahriri) tasdiqlansin. 2. Valyuta ayirboshlash operatsiyalari Bosh maxsus boshqarmasiga (B. Jumayev) mazkur meʼyoriy hujjatni Adliya vazirligida davlat roʻyxatidan oʻtkazilishini taʼminlash vazifasi yuklatilsin. 3. Oʻzbekiston Respublikasi Markaziy banki Boshqaruvining 2000-yil 5-iyuldagi 12/1-son qarorining 3-bandi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish rais oʻrinbosari Sh. Toshmurodov zimmasiga yuklatilsin.
“OʻZBEKISTON RESPUBLIKASI MARKAZIY BANKI TOMONIDAN TIJORAT BANKLARI VA ULARNING FILIALLARI RAHBARLARI HAMDA BOSh BUXGALTERLARI LAVOZIMLARIGA TAVSIYA ETILAYOTGAN NOMZODLARGA NISBATAN MALAKA TALABLARI QOʻYISh TARTIBI TOʻGʻRISIDA”GI NIZOMGA 1- SON QOʻShIMChA VA OʻZGARTIRIShLARNI TASDIQLASh HAQIDA
(resolution, 2005-03-20)

“Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 1-son qoʻshimcha va oʻzgartirishlar loyihasini koʻrib chiqib va muhokama qilib, Boshqaruv qaror qiladi: 1. “Oʻzbekiston Respublikasi Markaziy banki tomonidan tijorat banklari va ularning filiallari rahbarlari hamda bosh buxgalterlari lavozimlariga tavsiya etilayotgan nomzodlarga nisbatan malaka talablari qoʻyish tartibi toʻgʻrisida”gi Nizomga 1-son qoʻshimcha va oʻzgartirishlar ilovaga muvofiq tasdiqlansin. 2. Ushbu qaror Adliya vazirligida davlat roʻyxatiga olingandan soʻng 10 kundan keyin kuchga kiritilsin. 5-bandning 2-xatboshisi quyidagi tahrirda bayon qilinsin: “oliy iqtisodiy maʼlumotga ega boʻlmagan shaxslar;” 11-band quyidagi tahrirda bayon qilinsin: “11. Tijorat banklarining respublika apparati, ularning viloyat va Toshkent shahar boshqarmalari (filiallari), shahar va tuman boʻlimlari rahbarlari lavozimlariga tavsiya etilayotgan nomzodlar bank tizimida yetarli ish tajribasiga hamda oxirgi ish joyidan tavsiyaga ega boʻlishi lozim.” 12-band quyidagi tahrirda bayon qilinsin: “12. Tijorat banklarining respublika apparati, ularning viloyat va Toshkent shahar boshqarmalari (filiallari), shahar va tuman boʻlimlari bosh buxgalterlari lavozimlariga tavsiya etilayotgan nomzodlar bank tizimida va buxgalteriya sohasida yetarli ish tajribasiga hamda oxirgi ish joyidan tavsiyaga ega boʻlishi lozim.” 23-band quyidagi tahrirda bayon qilinsin: “23. Oʻzbekiston Respublikasi Prezidentining “Oʻzbekiston Respublikasi bank tizimining rahbar xodimlarini attestatsiyadan oʻtkazish toʻgʻrisida” 1998-yil 24-sentabrdagi R-896-sonli Farmoyishiga muvofiq holda oʻtkaziladigan attestatsiya yakunlari boʻyicha egallab turgan lavozimiga noloyiq deb topilgan rahbar xodimlar 1 yildan soʻng Komissiyaga qayta suhbatga qoʻyilishi mumkin. Buning uchun qoʻshimcha ravishda quyidagilar taqdim etilishi lozim: a) bank Boshqaruvi raisining tavsiyanomasi; b) bank Kengashi yoki Boshqaruvining kamida ikkita aʼzosining fikrnomasi; v) Markaziy bank hududiy Bosh boshqarmasining fikrnomasi; g) xodimning oʻtgan vaqt mobaynida ish faoliyati natijalari, malakasi, nazariy va amaliy bilimlarini oshirganligini tasdiqlovchi hujjatlar (agar shunday tavsiyalar berilgan boʻlsa).” Tavsiya etilayotgan nomzod uchun attestatsiyada egallab turgan lavozimiga noloyiq deb topilgan sanadan 3 yil oʻtgandan soʻng qoʻshimcha ravishdagi hujjatlar talab qilinmaydi.
OʻZBEKISTON RESPUBLIKASI PREZIDENTINING “SAVDO VA UMUMIY OVQATLANISh SOHASIDA SOLIQQA TORTISh TIZIMINI TARTIBGA SOLISh ChORA-TADBIRLARI TOʻGʻRISIDA” 2003 YIL 30 IYuNDAGI PF-3270-SON FARMONINI AMALGA OShIRISh ChORA-TADBIRLARI HAQIDA
(decree, 2021-02-22)

Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini tartibga solish chora-tadbirlari toʻgʻrisida” 2003-yil 30-iyundagi PF-3270-son Farmonini bajarish yuzasidan Vazirlar Mahkamasi qaror qiladi: 2. Oʻzbekiston Respublikasi Moliya vazirligi, Davlat soliq qoʻmitasi va Adliya vazirligi bir hafta muddatda Savdo va umumiy ovqatlanish korxonalari uchun daromad soligʻini hisoblab chiqish va toʻlash tartibi toʻgʻrisidagi nizomni belgilangan tartibda ishlab chiqsinlar va tasdiqlasinlar. 3. Belgilab qoʻyilsinki: 2003-yil 1-iyuldan boshlab savdo va umumiy ovqatlanish korxonalariga soliq solish tartibi oʻzgarganligi munosabati bilan ushbu korxonalarda oʻsha davrda amal qilgan tizimidan kelib chiqqan holda oʻtgan davr uchun soliqlar toʻlash boʻyicha majburiyatlar saqlanib qoladi; 4. Chakana savdo va umumiy ovqatlanish korxonalariga xizmat koʻrsatuvchi tijorat banklari bilan birgalikda isteʼmolchilar bilan hisob-kitob qilish uchun plastik kartalardan foydalanish boʻyicha zarur miqdorda maxsus jihoz oʻrnatish tavsiya etilsin. 6. Quyidagilar: Vazirlar Mahkamasining “Oʻzbekiston Respublikasi Prezidentining “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisidagi Farmonini amalga oshirish chora-tadbirlari haqida” 2002-yil 13-iyundagi 208-son qarori (Oʻzbekiston Respublikasi QT, 2002-y., 6-son, 31-modda); Vazirlar Mahkamasining “Savdo va umumiy ovqatlanish korxonalariga soliq solish tartibi toʻgʻrisida” 2002-yil 12-iyuldagi 249-son qarori (Oʻzbekiston Respublikasi QT, 2002-y., 7-son, 41-modda); Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2002-yil 5-noyabrdagi 379-son qarori (Oʻzbekiston Respublikasi QT, 2002-y., 11-son, 65-modda); Vazirlar Mahkamasining “Yarmarka savdosini tashkil etishni takomillashtirish chora-tadbirlari toʻgʻrisida” 2002-yil 13-noyabrdagi 391-son qarorining 9-bandi (Oʻzbekiston Respublikasi QT, 2002-y., 11-son, 68-modda); Vazirlar Mahkamasining “Oʻzbekiston Respublikasining 2003-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2002-yil 30-dekabrdagi 455-son qaroriga 4 va 5-ilovalar; Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2003-yil 16-iyundagi 270-son qaroriga ilovaning 4-bandi oʻz kuchini yoʻqotgan deb hisoblansin. 7. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda: oʻn kun muddatda Vazirlar Mahkamasiga qonun hujjatlariga mazkur qarordan kelib chiquvchi oʻzgartirish va qoʻshimchalar yuzasidan takliflar kiritsin; bir oy muddatda idoraviy normativ hujjatlarni mazkur qarorga muvofiqlashtirsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va R.S. Azimov zimmasiga yuklansin.
OʻZBEKISTON RESPUBLIKASI VAKILLARINI OʻQITISHNI TASHKIL ETISH UCHUN YAPONIYA HUKUMATI GRANTIDAN SAMARALI FOYDALANISH TOʻGʻRISIDA
(resolution, 2021-02-22)

Oʻzbekiston Respublikasi vakillarini Yaponiyada oʻqitishni tashkil etish uchun Yaponiya Hukumatining 58 mln. Yaponiya yeni miqdoridagi grantidan samarali foydalanish maqsadida Vazirlar Mahkamasi qaror qiladi: 1. Yaponiya Hukumatining Oʻzbekiston Respublikasi vakillarini Yaponiyaning yetakchi universitetlari magistraturasida oʻqitishni tashkil etish toʻgʻrisidagi taklifi qabul qilinsin. 20 kishidan iborat nomzodlarni tanlab olish Yaponiya xalqaro hamkorlik agentligi (JICA), Oʻzbekiston Respublikasi Oliy va oʻrta maxsus taʼlim vazirligi hamda Tashqi iqtisodiy aloqalar agentligi tomonidan amalga oshirilishi maʼlumot uchun qabul qilinsin. 2. Oʻzbekiston Respublikasi Bosh vazirining oʻrinbosari H.S. Karomatov Ayirboshlash notasi tarzidagi bitimni Oʻzbekiston Respublikasi Hukumati nomidan imzolashga vakil qilinsin. 3. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga — Yaponiya tomoni bilan kelishgan holda loyihani amalga oshirish uchun begʻaraz yordam mablagʻlarini olish va ularga xizmat koʻrsatishga doir barcha tartibotlarni rasmiylashtirish, shu jumladan stipendiatlarni birgalikda tanlash va Yaponiyaga yuborish; Oʻzbekiston Respublikasi Tashqi iqtisodiy faoliyat milliy bankiga — yuqorida koʻrsatilgan begʻaraz yordam hisob-kitobi yuzasidan xizmat koʻrsatish yuklansin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi Ayirboshlash notalarida belgilangan Oʻzbekiston Respublikasi Hukumatining qabul qilingan majburiyatlari bajarilishini taʼminlasinlar. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi Yaponiya mutaxassislarini davlat boji undirmasdan yashash joyida vaqtincha roʻyxatdan oʻtkazsin va vaqtincha roʻyxatdan oʻtkazishni uzaytirsin. 7. Oʻzbekiston Respublikasi Oliy va oʻrta maxsus taʼlim vazirligi: Yaponiya taʼlim grantlari sohiblari maʼlumotlar bankini yaratsin; manfaatdor vazirliklar va idoralar bilan birgalikda mazkur toifadagi yosh mutaxassislarni ishga joylashtirish boʻyicha zarur chora-tadbirlarni amalga oshirsin; ularning xizmat faoliyati doimiy monitoringini tashkil etsin. 8. Manfaatdor vazirliklar va idoralar, konsernlar va korporatsiyalar, korxonalar va tashkilotlar magistraturani bitirib chiqqan Yaponiya grantlari sohiblarining ustuvor ravishda ishga qabul qilinishini hamda ular uchun zarur ish sharoitlari yaratilishini taʼminlasinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
SAVDO VA UMUMIY OVQATLANISh SOHASIDA SOLIQQA TORTISh TIZIMINI TARTIBGA SOLISh ChORA-TADBIRLARI TOʻGʻRISIDA
(decree, 2021-04-30)

Savdo va umumiy ovqatlanish sohasida band boʻlgan yuridik shaxslarni soliqqa tortish tizimini yanada soddalashtirish va tartibga solish, tovar aylanishini ragʻbatlantirish hamda budjetga soliqlar tushumi toʻliq yigʻilishini taʼminlash maqsadida: 4. Ulgurji savdo korxonalariga oʻzining firma doʻkonlari orqali naqd pulga mayda ulgurji va chakana savdoni amalga oshirishga nazorat-kassa mashinalaridan foydalanish va naqd tushumni belgilangan tartibda inkassatsiya qilish (banklarga topshirish) sharti bilan ruxsat berilsin. 5. “Savdo va umumiy ovqatlanish sohasida soliqqa tortish tizimini yanada takomillashtirish toʻgʻrisida” Oʻzbekiston Respublikasi Prezidentining 2002-yil 20-maydagi PF-3076-son Farmonining 1 va 2-bandlari oʻz kuchini yoʻqotgan deb hisoblansin. 6. Oʻzbekiston Respublikasi Adliya vazirligi Oʻzbekiston Respublikasi Moliya vazirligi va Davlat soliq qoʻmitasi bilan birgalikda bir oy muddatda: amaldagi qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Oʻzbekiston Respublikasi Vazirlar Mahkamasiga taqdim etsin; mahkamaviy normativ hujjatlarni mazkur Farmonga muvofiq holga keltirsin. 7. Oʻzbekiston Respublikasi Vazirlar Mahkamasi bir hafta muddatda ushbu Farmonni ijro etish yuzasidan qaror qabul qilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Vazirlar Mahkamasining “Valyuta bozorini yanada erkinlashtirish va almashtirish kurslarini birxillashtirish chora-tadbirlari toʻgʻrisida” 2003-yil 11-iyundagi 260-son qarorining 3-bandini bajarish yuzasidan hamda valyuta almashtirish operatsiyalarini yanada kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda ikki hafta muddatda idoraviy normativ hujjatlar mazkur qarorga muvofiqlashtirilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin. 2. Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qarori (Oʻzbekiston Respublikasi QT, 2000-y., 6-son, 33-modda) 1-bandining uchinchi xatboshi oʻz kuchini yoʻqotgan deb hisoblansin. 3. Vazirlar Mahkamasining “Valyuta bozorini yanada erkinlashtirish va valyuta almashtirish operatsiyalarini kengaytirishga doir chora-tadbirlar toʻgʻrisida” 2000-yil 30-iyundagi 250-son qaroriga (Oʻzbekiston Respublikasi QT, 2000-y., 6-son, 34-modda) 2-ilovaning 19-bandi birinchi xatboshidagi ikkinchi gap chiqarib tashlansin. 4. Vazirlar Mahkamasining “Vazirlar Mahkamasining “Valyuta bozorini yanada erkinlashtirish va valyuta almashtirish operatsiyalarini kengaytirishga doir chora-tadbirlar toʻgʻrisida” 2000-yil 30-iyundagi 250-son qaroriga oʻzgartirishlar kiritish haqida” 2000-yil 13-iyuldagi 269-son qarorining 1 va 2-bandlari oʻz kuchini yoʻqotgan deb hisoblansin.
XORIJIY SARMOYA IShTIROKIDAGI KORXONALAR TOMONIDAN TAYYOR ISTEʼMOL MOLLARI IShLAB ChIQARIShNI KOʻPAYTIRIShNI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2021-04-30)

Yuqori sifatli raqobatbardosh tayyor isteʼmol mollari ishlab chiqarish hajmini oshirish hamda ularning turlarini koʻpaytirishni ragʻbatlantirish, ichki isteʼmol bozorini shunday mollar bilan yanada koʻproq toʻldirish, qoʻshma korxonalar barpo etishga xorijiy sarmoyalarni keng jalb etish uchun qulay shart-sharoitlarni yaratish maqsadida: 1. Belgilab qoʻyilsinki, 2003-yilning 1-iyulidan to 2005-yilning 1-yanvariga qadar tayyor kiyim-kechak (tikuvchilik, trikotaj va charm buyumlar), paypoqlar va poyabzal ishlab chiqarishga ixtisoslashgan xorijiy sarmoya ishtirokidagi ishlab chiqarish korxonalari budjetga toʻlanadigan qoʻshimcha qiymat soligʻidan tashqari barcha turdagi soliq va yigʻimlardan ozod qilinadilar. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi Vazirlar Mahkamasining Isteʼmol mollari ishlab chiqarish va savdo kompleksi, xoʻjalik tuzilmalari bilan birga oʻn kun muddatda yuqorida koʻrsatib oʻtilgan soliq imtiyozlari joriy etiladigan subyektlar roʻyxatini aniqlasinlar hamda imtiyozlarni qoʻllash va boʻshagan mablagʻlardan maqsadli foydalanish tartibi toʻgʻrisidagi nizomni belgilangan tartibda tasdiqlasinlar. 2. Belgilansinki, ushbu Farmonning 1-bandiga muvofiq boʻshaydigan mablagʻlar ishlab chiqarishni texnika bilan qayta qurollantirish va modernizatsiyalash, yangi turdagi tayyor mahsulotlarni oʻzlashtirishga, oʻzining aylanma mablagʻlarini toʻldirishga, xodimlar mehnatini ragʻbatlantirishga sarflanadi. Oʻzbekiston Respublikasi Moliya vazirligi, Davlat soliq qoʻmitasi boʻshaydigan mablagʻlardan maqsadli va samarali foydalanilishi ustidan qatʼiy nazorat oʻrnatsinlar. Soliq solishdan ozod qilingan mablagʻlardan maqsadli foydalanilmagan hollarda ana shu mablagʻlar toʻla hajmda davlat budjetiga undirib olinadi hamda amaldagi qonunchilikda koʻzda tutilgan jarima jazolari qoʻllaniladi. 3. Oʻzbekiston Respublikasi Adliya vazirligi Oʻzbekiston Respublikasining Moliya vazirligi, Davlat soliq qoʻmitasi va boshqa manfaatdor idoralar bilan birgalikda ikki hafta muddatda: amaldagi qonunchilikka ushbu Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin; idoraviy normativ hujjatlarni mazkur Farmonga muvofiq holga keltirsin. 4. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosarlari R. S. Azimov va M. Z. Usmonov zimmalariga yuklatilsin.
OʻZBEKISTON RESPUBLIKASI HUDUDIGA JISMONIY ShAXSLAR TOMONIDAN TOVARLAR OLIB KELINIShINI YaNADA TARTIBGA SOLISh TOʻGʻRISIDA
(resolution, 2007-12-12)

Respublika hududiga jismoniy shaxslar tomonidan isteʼmol tovarlari olib kelinishini tartibga solish maqsadida Vazirlar Mahkamasi qaror qiladi: 2. Belgilab qoʻyilsinki, Oʻzbekiston Respublikasi hududiga tijorat maqsadlarida un olib kelishda jismoniy shaxslardan undiriladigan yagona bojxona toʻlovi belgilangan tartibga muvofiq Oʻzbekiston Respublikasi Markaziy bankining yigʻimni toʻlash kunidagi kursi boʻyicha milliy valyuta — “soʻm”da toʻlanadi. 3. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining respublika hududiga jismoniy shaxslar tomonidan tovarlar olib kelinishini tartibga solishga doir ayrim qarorlariga oʻzgartirishlar kiritish toʻgʻrisida” 2002-yil 27-sentabrdagi 335-son qarori 2-bandining amal qilishi 2003-yil 1-iyuldan boshlab toʻxtatilsin. 4. Oʻzbekiston Respublikasi Moliya vazirligi Davlat bojxona qoʻmitasi va Tashqi iqtisodiy aloqalar agentligi bilan birgalikda ikki hafta muddatda idoraviy normativ hujjatlar mazkur qarorga muvofiqlashtirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va R.S. Azimov zimmasiga yuklansin.